Mange nordjyder må acceptere skattestigninger, for i seks ud af 11 nordjyske kommuner overvejer politikerne at sætte skatten op. Jammerbugt, Hjørring, Frederikshavn, Læsø, Mariagerfjord og Morsø Kommuner er så pressede, at politikerne overvejer at lade skatten stige. Det viser en rundringning, som TV2/Nord har foretaget fredag. Kommunerne er i øjeblikket i gang med at lægge budget for næste år. Vesthimmerlands Kommune går sologang med planer om at sætte skatten ned.

Referat:
Over halvdelen af de nordjyske kommuner er så klemt af ekstra udgifter, at de overvejer at sætte skatten op næste år.